ইউরোপের মুখ্য দেশগুলোর পাশাপাশি ইরান, কাতার আর তুরস্কও মিশরের অন্তর্বর্তীকালীন সরকারের বলপ্রয়োগ নীতির নিন্দা করেছে৷ হোয়াইট হাউসও বলপ্রয়োগের ‘তীব্র নিন্দা জানিয়েছে৷ জার্মান পররাষ্ট্রমন্ত্রী গিডো ভেস্টারভেলে টিউনিশিয়া সফর করছেন৷ এক সাক্ষাৎকারে তিনি ডয়চে ভেলেকে বলেছেন, ‘‘আমরা এই সহিংসতার নিন্দা করি৷ এই সহিংসতা রোধ করা সম্ভব ছিল, একটি রাজনৈতিক সমাধান সম্ভব ছিল৷ সেই হিসেবে মিশরের বর্তমান সরকার নিঃসন্দেহে একটি বড় রকমের ভুল করেছে৷''